text: [{"text_idx": "#000001", "text": "Oromoo gamoowwan garaa garaa 10 kan qabu yoo ta\u2019u; kutaalee tajaajila\ngaraa garaa kennan hedduu qaba.Isaanis: kutaa mana kitaabaa, kutaa\nqorannoofi qo\u2019annoo Oromoo, kutaa godambaa Oromoo, kutaa leenjii muuziqaafi\ngalma walga\u2019ii ta\u2019uun kan tajaajiludha."}, {"text_idx": "#000003", "text": "Aadaa, afaan, seenaafi artii Oromoo irratti qorannoofi qo\u2019annoo gaggeessuu,\nGodambaa gurmeessuun agarsiisa ummataaf oolchuu,\nWiirtuu Odeeffannoo Mana Kitaabaafi Haddaarsaa gurmeessuun tajaajila dubbisaa kennuu.\nArtii Oromoo misoomsuun guddina hawaas-dinagdee keessatti gumaacha akka taasisu godhuudha."}, {"text_idx": "#000004", "text": "Oromoon ummata aadaa, duudhaa, seenaafi safuu ooltee bultee dhandhamamee hin dhumne qabudha. Keessumaa aadaafi falaasamni ummata kanaa gadi fageenyaan yoo ilaalame icciitii lakkaa\u2019amee hin dhumne kanofkeessaa qabudha. Aadaan ammoo calaqqee jiruufi jireenya saba tokkooti. Sabni tokko saba biraa irraa wanti adda isa godhu yookaan ittiin beekamu aadaa isaatiini. Oromoon aadaa boonsaa jaarmiyaalee sirna Gaada qabu keessaa dhimmoota siyaasaafi hawaasummaa keessummeessuufi adeemsa ittiin waldhabinsa hiiku heedduu qaba. Fakkeenyaaf, guddifachaa, siinqee, moggaasa, gumaa, bokkuufi wkf fayyadamaa tureera; ammas itti fayyadamaa jira. Kanaaf, yeroo itti aanutti jaarmiyaalee kanneen maal akka fakkaataniifi akkaataa itti hojjetan ilaalla."}, {"text_idx": "#000005", "text": "Giddugalli mana kitaabaa namoota dubbisaniifi qorannoo gaggeessaniif tajaajila kennuu eegaleera. Manni kitaabaa kun kutaa afur qaba."}, {"text_idx": "#000006", "text": "Siinqeen hiika hedduu qaba. Siinqeen ulee qal\u2019oo dubartoonni qabatanidha. Ulee ulfinaati. Siinqeen kennaa haadharraa intalaaf guyyaa cidha ishee kennamuufidha. Siinqeen mallattoo ulfinaafi aangoo dubartummaati. Uleen kun immoo kan tolfamu muka waddeessaarraa yoo ta\u2019u, dhadhaafi ibiddaan qaaqamee halluu magaalaan faayamee qophaa\u2019a."}, {"text_idx": "#000007", "text": "Artiin jiruufi jireenya hawaasaa ibsuun rakkoo hawaas dinagdee hiikuuf gumaacha guddaa kan qabudha.Artiin bashannansiisuu qofa osoo hin ta\u2019iin sammuu namaa gabbisuufi cimsuun lammii ga\u2019umsa qabu horachuuf gargaara. Kanumarraa ka\u2019uun Giddugala Aadaa Oromoo keessatti dameen artii Oromoo hundaa\u2019ee hojii kan eegale yoo ta\u2019u tiyaatira, fiilmii, muuziqaa, fakkii irratti hojii isaanirraa barbachisu gumaachuun tajaajila kennaa jiru. Kana malees, galmi tiyaatiraa hojii kan eegale yoo ta\u2019u, agarsiisa fiilmii, muuziqaafi tiyaatiraaf tajaajila kennaa jira. Dhaabbilee mootummaafi miti mootummaatiif, akkasumas dhaabbilee hawaasaa adda addaatiif bakka marii ta\u2019uun tajaajila kennaa jira."}, {"text_idx": "#000008", "text": "Godambaan GAO keessatti argamu giddugalli kun erga hunda\u2019ee jalqabee tajaajila kennaa jira. Godambaan kun hambaalee ummataa kan ibsan godinaalee Oromiyaa hunda keessaa walitti qabuungurmeessuun daawwattoota biyya keessaafi alaaf banaa ta\u2019uun daawwatamaa jira."}, {"text_idx": "#000009", "text": "IDameen qorannoo Oromoo pirojeektiiwwan Biiroon Aadaafi Tuurizimii Oromiyaa calqabsiise akka itti fufu taasiseera. Haaluma kanaan kitaabonni hedduun akka qophaa\u2019an taasifameera. Kitaabota maxxanfamanis ummata biraan gahee jira."}]